Гісторыя з’яўлення гэтага свята сваімі каранямі адыходзіць у далёкае мінулае. Гэтаму святу ўжо 95 гадоў! Спачатку яно называлася Днём Чырвонай Арміі, затым — Днём Савецкай Арміі і Ваенна-Марскога флоту, а з 1992 года носіць сваю цяперашнюю назву. Але сэнс свята заўсёды заставаўся нязменным — гэта дзень воінскай славы, дзень Арміі, якая стаіць на абароне сваёй Радзімы. У шырокім сэнсе 23 лютага — дзень сапраўдных мужчын, абаронцаў ва ўсіх значэннях гэтага слова. Уся моцная палавіна чалавецтва: хлопчыкі, юнакі, мужчыны, дзядулі — атрымліваюць віншаванні ў гэты дзень. Дарэчы, трэба адзначыць, што ў сучасны час і жаночая палавіна чалавецтва імкнецца абараняць рубяжы сваёй краіны.